Αναρχοεθνικιστής

Οπαδός του αναρχοεθνικισμού ο οποίος θεωρεί σκόπιμη την άνθηση του εθνικισμού αλλά ενάντια στο κράτος. Τον όρο έχει καθιερώσει διεθνώς ο Troy Southgate. Ο αναρχοεθνικισμός έχει στοιχεία αντισημιτικά και εσωτεριστικά, όπως ο παραδοσιακός φασίζων εθνικισμός, αλλά τα συνδυάζει με στοιχεία του σύγχρονου αναρχισμού, όπως λ.χ. ο αντισπισισμός και η οικολογία. Ταυτόχρονα ως αντιμοντέρνοι είναι συνήθως αντιφεμινιστές. Πολλοί θεωρούν ότι ελκυστικά στοιχεία του αναρχοεθνικισμού, όπως η οικολογία, είναι απλώς ο φερετζές του ναζιάρη ή μια επικαιροποίηση του φασισμού στη μεταμοντέρνα εποχή. Στην Ελλάδα τον αναρχοεθνικισμό εκπροσωπεί κυρίως η ομάδα Μαύρος Κρίνος, γνωστή μεταξύ άλλων για την υποστήριξη του καθεστώτος Ασαντ στη Συρία. Η ιδεολογία τους έχει ως κύριο άξονα μια εθνικιστική αντιπαγκοσμιοποίηση με στοιχεία ενάντια στη Νέα Τάξη και τη διεθνική ομογενοποίηση. Πρόκειται βεβαίως για ένα παράξενο ιδεολογικό φιούζιον, καθώς ο αναρχισμός είναι κατά κανόνα έντονα αντεθνικός και διεθνικός, ενώ αντιστρόφως ο εθνικισμός συνήθως στοχεύει στην κατάληψη και χρήση του κράτους.

ΠΑΡΑΔΕΙΓΜΑΤΑ

1. Με τον ίδιο σχεδόν τρόπο οι **αναρχοεθνικιστές** στοχεύουν στη δημιουργία μιας κοινωνίας θεμελιωμένης επάνω στις παραδοσιακές εθνικιστικές αρχές της εθνικής κυριαρχίας και ανεξαρτησίας, της αλληλεγγύης και της αυτάρκειας αλλά η μέθοδος των αναρχοεθνικιστών προς την επίτευξη αυτού του είδους κοινωνίας είναι διαφορετική από αυτήν του τυπικού σύγχρονου εθνικιστή. Ο αναρχοεθνικιστής είναι, όπως οι κλασικοί αναρχικοί, ενάντια στον απολυταρχισμό και βλέπει την προσωπική ελευθερία σαν τη σημαντικότερη αρχή στον κόσμο - απορρίπτοντας έτσι το κράτος και τις αυταρχικές εξουσιαστικές οργανώσεις ως μέσο επίτευξης μιας Εθνικιστικής κοινωνίας. Ο Αναρχοεθνικισμός είναι επομένως σε αντίθεση με την πλειοψηφία των ιδεών που κυριαρχούν αυτήν την στιγμή στα εθνικιστικά κινήματα και που στόχος τους είναι η κατάληψη του κράτους-εξουσίας και ώθηση μετά των εθνικιστικών ιδανικών μέσω της ισχύος. Οι **αναρχοεθνικιστές** συνειδητοποιούν ότι το αληθινό εθνικιστικό συναίσθημα **\*** πρέπει να ρεύσει από τις μάζες στην ελίτ και όχι αντιστρόφως. Ο εθνικοαναρχικός στοχεύει έτσι να δημιουργήσει ένα είδος λαϊκού εθνικισμού στον οποίο η κουλτούρα του έθνους του/της θα κρατιέται ζωντανός μέσω ενός ζωηρού και ζωντανού ενδιαφέροντος από το κοινό για την κουλτούρα του έθνους παρά μέσω μιας τεχνητής κρατικής υποστήριξης: Ένας λαϊκός εθνικισμός στον οποίο οι άνθρωποι θα αποφασίζουν ελεύθερα να απολαμβάνουν την εθνική κουλτούρα τους. [...] 1.Ότι μια παγκόσμια κυβέρνηση, είτε υπό μορφή de jure παγκόσμιου υπερκράτους είτε υπό μορφή de facto παγκόσμιου υπερκράτους που προκύπτει από μια εξελιγμένη κατάσταση της παγκοσμιοποίησης, είναι κάτι το αρνητικό και κακό.2.Ότι ο ιμπεριαλισμός και ο νέο ιμπεριαλισμός είναι επίσης αρνητικά.. Αυτό περιλαμβάνει την αντίθεση στον πολιτισμικό ιμπεριαλισμό και σημαίνει ότι οι αναρχοεθνικιστές επιθυμούν την διατήρηση της εθνικής ποικιλίας που ενυπάρχει μέσα στην ανθρωπότητα. Ότι η δημιουργία μικρών, περισσότερο ή λιγότερων, ανεξάρτητων κοινοτήτων είναι μια επιθυμητή εναλλακτική λύση απέναντι στην παγκοσμιοποίηση, τον ιμπεριαλισμό και τον νεο-ιμπεριαλισμό και ότι ένας κόσμος ενισχυμένος από τέτοιες κοινότητες θα ήταν κάτι το θετικό. 4Ότι η παραδοσιακή πολιτική διάκριση μεταξύ «αριστεράς» και «δεξιάς» είναι απλοϊκή και αταίριαστη στο σύγχρονο κόσμο5Ότι στον ιδιαίτερα παγκοσμιοποιημένο κόσμο του σήμερα, που τείνει σε ένα de facto παγκόσμιο υπερκράτος, μια πιο χρήσιμη διάκριση είναι αυτή μεταξύ «σύστημα» και «εχθροί του συστήματος»6Ότι το καθιερωμένο σύστημα , όντας παγκοσμοιοποιητικό, ιμπεριαλιστικό και νέο ιμπεριαλιστικό όργανο, είναι ένα κάτι αρνητικό που πρέπει να αντιταχθεί και γενικά οποιοδήποτε σύστημα που αφαιρεί δύναμη από τους τοπικές κοινότητες και τους απλούς ανθρώπους πρέπει να αντιταχθεί7Ότι θα ήταν κάτι θετικό κάποιος βαθμός σχηματισμού συμμαχίας μεταξύ των εχθρών του συστήματος. (Μαύρος Κρίνος).
2. ΟΙ **ΑΝΑΡΧΟΕΘΝΙΚΙΣΤΕΣ** ΠΟΥ ΛΕΣ ΕΙΝΑΙ ΕΘΝΙΚΙΣΤΕΣ ΠΟΥ ΑΠΛΩΣ ΠΙΣΤΕΥΟΥΝ ΣΤΗΝ ΑΥΤΟΝΟΜΙΑ ... Στη Ουκρανία μάλιστα υπάρχει ο αναρχοεθνικισμος. (Αλλού στο Ιντερνέτι).
3. Κι εγώ λέω ασφαλίτισσα είσαι εσύ που δεν αφήνεις τον άλλον να εκφραστεί και το παίζεις και καλα Sherlock που αναγνωρίζεις τι ειναι τι και ποιός.. Επίσης εσύ ξέρεις πολλούς ''**αναρχοεθνικιστες**'' (που δεν υπάρχει ιστορικά τέτοιο πράγμα και πουλάς την έννοια έτσι απλά) να εκφράζονται έτσι? Γι'αυτό είσαι άσχετη, δεν έχεις καμία ζύμωση με την κοινωνία, εμμένεις στα ίδια που πιστεύεις και όποιον διαφωνεί ή διαφέρει στις απόψεις τον λες φασίστα!! (Indymedia).